CELEX: 32010R1003
Language: sk
Date: 2010-11-08 00:00:00
Title: Nariadenie Komisie (EÚ) č. 1003/2010 z  8. novembra 2010 o požiadavkách typového schvaľovania miesta na montáž a upevnenie zadných tabuliek s evidenčným číslom na motorové vozidlá a ich prípojné vozidlá a ktorým sa vykonáva nariadenie Európskeho parlamentu a Rady (ES) č. 661/2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá  Text s významom pre EHP

9.11.2010   
            
            
               SK
            
            
               Úradný vestník Európskej únie
            
            
               L 291/22
            
         NARIADENIE KOMISIE (EÚ) č. 1003/2010
   z 8. novembra 2010
   o požiadavkách typového schvaľovania miesta na montáž a upevnenie zadných tabuliek s evidenčným číslom na motorové vozidlá a ich prípojné vozidlá a ktorým sa vykonáva nariadenie Európskeho parlamentu a Rady (ES) č. 661/2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 661/2009 z 13. júla 2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá (1), a najmä na jeho článok 14 ods. 1 písm. a),
   keďže:
   
               (1)
            
            
               Nariadenie (ES) č. 661/2009 je samostatným nariadením na účely typového schvaľovania podľa smernice Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (2).
            
         
               (2)
            
            
               Nariadením (ES) č. 661/2009 sa zrušuje smernica Rady 70/222/EHS z 20. marca 1970 o aproximácii právnych predpisov členských štátov o miestach na inštalovanie a pripevnenie zadných registračných tabuliek na motorových a ich prípojných vozidlách (3). Požiadavky stanovené v uvedenej smernici by mali byť prenesené do tohto nariadenia a kde je to potrebné, zmenené a doplnené tak, aby sa prispôsobili rozvoju vedecko-technických poznatkov.
            
         
               (3)
            
            
               Nariadením (ES) č. 661/2009 sa stanovujú základné ustanovenia o požiadavkách na typové schvaľovanie motorových vozidiel a ich prípojných vozidiel, pokiaľ ide o miesto na montáž a upevnenie zadných tabuliek s evidenčným číslom. Preto je takisto nevyhnutné stanoviť osobitné postupy, skúšky a požiadavky pre takéto typové schvaľovanie.
            
         
               (4)
            
            
               Opatrenia stanovené v tomto nariadení sú v súlade so stanoviskom Technického výboru – motorových vozidiel,
            
         PRIJALA TOTO NARIADENIE:
   Článok 1
   Vymedzenie pojmov
   Na účely tohto nariadenia sa uplatňujú tieto vymedzenia pojmov:
   
               (1)
            
            
               „typ vozidla, pokiaľ ide o miesto na montáž a upevnenie zadných tabuliek s evidenčným číslom“ predstavuje vozidlá, ktoré sa zásadne nelíšia v takých základných aspektoch ako:
               
                           —
                        
                        
                           rozmery miesta na montáž a upevnenie zadnej tabuľky s evidenčným číslom;
                        
                     
                           —
                        
                        
                           poloha miesta na montáž a upevnenie zadnej tabuľky s evidenčným číslom;
                        
                     
                           —
                        
                        
                           tvar povrchu na montáž a upevnenie zadnej tabuľky s evidenčným číslom.
                        
                     
         
               (2)
            
            
               „Prakticky plochý povrch“ je povrch z pevného materiálu, ktorý môže pozostávať aj zo sieťovej alebo mriežkovej štruktúry, s polomerom zakrivenia aspoň 5 000 mm.
            
         
               (3)
            
            
               „Povrch so sieťovou štruktúrou“ je povrch pozostávajúci zo vzoru rovnomerne rozmiestnených otvorov napr. v tvare kruhu, elipsy, kosoštvorca, obdĺžnika a štvorca, pravidelne rozmiestnených v odstupoch maximálne 15 mm.
            
         
               (4)
            
            
               „Povrch s mriežkovou štruktúrou“ je povrch pozostávajúci z rovnobežných, rovnomerne umiestnených tyčí, pričom vzdialenosť medzi nimi nepresahuje 15 mm.
            
         
               (5)
            
            
               „Menovitý povrch“ je teoretický geometricky dokonalý povrch, pričom sa nezohľadňujú nerovnosti povrchu ako napr. výčnelky alebo ryhy.
            
         
               (6)
            
            
               „Pozdĺžna stredná rovina vozidla“ je rovina symetrie vozidla alebo ak vozidlo nie je symetrické, vertikálna pozdĺžna rovina prechádzajúca stredom náprav vozidla.
            
         
               (7)
            
            
               „Sklon“ je stupeň uhlového odklonu vo vzťahu k vertikálnej rovine.
            
         Článok 2
   Ustanovenie pre typové schválenie ES motorového vozidla alebo prípojného vozidla, pokiaľ ide o miesto na montáž a upevnenie zadných tabuliek s evidenčným číslom
   1.   Výrobca alebo zástupca predkladá orgánu typového schválenia žiadosť o typové schválenie ES vozidla, pokiaľ ide o miesto na montáž a upevnenie zadných tabuliek s evidenčným číslom na motorových vozidlách a ich prípojných vozidlách.
   2.   Žiadosť sa vyhotovuje v súlade so vzorovým informačným dokumentom uvedeným v časti 1 prílohy I.
   3.   Ak sú príslušné požiadavky stanovené v prílohe II k tomuto nariadeniu splnené, schvaľovací orgán udelí typové schválenie ES a vydá číslo typového schválenia v súlade so systémom číslovania stanoveným v prílohe VII k smernici 2007/46/ES.
   Členský štát nesmie prideliť to isté číslo inému typu vozidla.
   4.   Na účely odseku 3, orgán typového schválenia vystaví osvedčenie o typovom schválení ES vyhotovené v súlade so vzorom uvedeným v časti 2 prílohy I.
   Článok 3
   Platnosť a rozšírenie schválení udelených podľa smernice 70/222/EHS
   Vnútroštátne orgány povoľujú predaj a uvedenie do prevádzky vozidiel, ktoré boli typovo schválené pred dátumom uvedeným v článku 13 ods. 2 nariadenia (ES) č. 661/2009 a naďalej pokračujú v rozširovaní schválení uvedených vozidiel podľa podmienok smernice 70/222/EHS.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. novembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 200, 31.7.2009, s. 1.
   
      (2)  Ú. v. EÚ L 263, 9.10.2007, s. 1.
   
      (3)  Ú. v. ES L 76, 6.4.1970, s. 25.
   
      PRÍLOHA I
      
         Administratívne dokumenty pre typové schválenie ES motorových vozidiel a ich prípojných vozidiel, pokiaľ ide o miesto na montáž a upevnenie zadných tabuliek s evidenčným číslom
      
      ČASŤ 1
      
         Informačný dokument
      
      
         VZOR
      
      Informačný dokument č. … vzťahujúci sa na typové schválenie ES motorového vozidla alebo prípojného vozidla, pokiaľ ide o miesto na montáž a upevnenie zadných tabuliek s evidenčným číslom.
      Tieto informácie sa poskytujú v troch vyhotoveniach a spolu s obsahom. Všetky výkresy sa musia predložiť vo vhodnej mierke a musia byť dostatočne podrobné a mať formát A4 alebo byť poskladané na tento formát. Prípadné fotografie musia byť dostatočne podrobné.
      Ak systémy, komponenty alebo samostatné technické jednotky uvedené v tomto informačnom dokumente majú elektronické ovládače, predložia sa informácie týkajúce sa ich vlastností.
      0.   VŠEOBECNÉ
      0.1.   Značka (obchodný názov výrobcu): …
      0.2.   Typ: …
      0.2.1.   Obchodný(-é) názov(-vy) (ak je k dispozícii): …
      0.3.   Prostriedky identifikácie typu, pokiaľ sú vyznačené na vozidle (1): …
      0.3.1.   Umiestnenie takého označenia: …
      0.4.   Kategória vozidla (2): …
      0.5.   Názov a adresa výrobcu: …
      0.8.   Názov(-vy) a adresa(-y) montážneho(-ych) závodu(-ov): …
      0.9.   Meno a adresa prípadného zástupcu výrobcu: …
      1.   VŠEOBECNÉ KONŠTRUKČNÉ CHARAKTERISTIKY VOZIDLA
      1.1.   Fotografie a/alebo výkresy reprezentatívneho vozidla: …
      2.   HMOTNOSTI A ROZMERY (3)
          (4)
      
      2.4.   Rozsah rozmerov vozidla (celkových)
      2.4.2.   Podvozok s karosériou
      2.4.2.3.   Výška (v prevádzkovom stave) (5) (pri výškovo nastaviteľnom zavesení náprav uveďte normálnu prevádzkovú polohu): …
      2.6.   Hmotnosť v prevádzkovom stave
      Hmotnosť vozidla v prevádzkovom stave s karosériou a v prípade ťažného vozidla kategórie inej ako M1 so spojovacím zariadením, ak ho výrobca montuje, alebo hmotnosť podvozku alebo podvozku s kabínou, bez karosérie a/alebo spojovacieho zariadenia, ak výrobca karosériu a/alebo spojovacie zariadenie nemontuje (vrátane kvapalín, náradia, náhradného kolesa, ak je namontované, a vodiča a v prípade autobusov a autokarov hmotnosť člena posádky, ak je vo vozidle sedadlo pre člena posádky) (6) (maximálna a minimálna hodnota pre každý variant):
      9.   KAROSÉRIA
      9.14.   Miesto na montáž zadných tabuliek s evidenčným číslom (podľa potreby vymedzte priestor prípadne sa môžu použiť výkresy): …
      9.14.1   Výška nad povrchom vozovky, horný okraj: …
      9.14.2   Výška nad povrchom vozovky, dolný okraj: …
      9.14.3   Vzdialenosť od osi pozdĺžnej strednej roviny vozidla: …
      9.14.4.   Vzdialenosť od ľavého okraja vozidla: …
      9.14.5.   Rozmery (dĺžka × šírka): …
      9.14.6.   Sklon roviny voči vertikále: …
      9.14.7.   Uhol viditeľnosti v horizontálnej rovine: …
      
         Vysvetlivky
      
      ČASŤ 2
      
         Osvedčenie o typovom schválení ES
      
      
         VZOR
      
      Formát: A4 (210 × 297 mm)
      OSVEDČENIE O TYPOVOM SCHVÁLENÍ ES
      
      Oznámenie o:
      
                  
                              —
                           
                           
                              typovom schválení ES (7):
                           
                        
                              —
                           
                           
                              rozšírení typového schválenia ES (7)
                              
                           
                        
                              —
                           
                           
                              zamietnutí typového schválenia ES (7)
                              
                           
                        
                              —
                           
                           
                              odňatí typového schválenia ES (7)
                              
                           
                        
               
                  typu motorového vozidla alebo prípojného vozidla, pokiaľ ide o miesto na montáž a upevnenie zadných tabuliek s evidenčným číslom
               
            
                  so zreteľom na nariadenie (EÚ) č. 1003/2010 [toto nariadenie], naposledy zmenené a doplnené nariadením (EÚ) č. …/… (7)
                  
               
            
                  Typové schvaľovacie číslo ES: …
               
            
                  Dôvod rozšírenia: …
               
            ODDIEL I
      0.1.   Značka (obchodný názov výrobcu): …
      0.2.   Typ …
      0.2.1.   Obchodný(-é) názov(-vy) (ak je k dispozícii): …
      0.3.   Prostriedky identifikácie typu, pokiaľ sú vyznačené na vozidle (8): …
      0.3.1.   Umiestnenie takého označenia: …
      0.4.   Kategória vozidla (9): …
      0.5.   Názov a adresa výrobcu: …
      0.8.   Názov(-vy) a adresa(-y) montážneho(-ych) závodu(-ov): …
      0.9.   Meno a adresa prípadného zástupcu výrobcu: …
      ODDIEL II
      1.   Doplňujúce informácie: pozri dodatok.
      2.   Technická služba zodpovedná za vykonávanie skúšok: …
      3.   Dátum vydania skúšobného protokolu: …
      4.   Číslo skúšobného protokolu: …
      5.   Poznámky (ak sú): pozri dodatok.
      6.   Miesto: …
      7.   Dátum: …
      8.   Podpis: …
      
                  Prílohy
               
               
                  :
               
               
                  Informačná dokumentácia
                  Skúšobný protokol
               
            
         (1)  Pokiaľ prostriedky označenia typu obsahujú znaky, ktoré nie sú dôležité pre opis typu vozidla, komponentu alebo samostatnej technickej jednotky, ktorých sa týka tento informačný dokument, také znaky sú v dokumentácii znázornené symbolom „?“ (napr. ABC??123??).
      
         (2)  Klasifikácia podľa definícií uvedených v časti A prílohy II k smernici 2007/46/ES.
      
         (3)  Keď existuje jedna verzia so štandardnou kabínou a iná s kabínou s lôžkovou úpravou, uveďte pre obe verzie údaje o hmotnostiach a rozmeroch.
      
         (4)  Norma ISO 612: 1978 – Cestné vozidlá – Rozmery motorových vozidiel a vlečných vozidiel – podmienky a definície.
      
         (5)  
      
                  (g8)
               
               
                  Definícia č. 6.3.
               
            
         (6)  Hmotnosť vodiča a prípadne člena posádky sa odhaduje na 75 kg (rozdelená podľa normy ISO 2416 - 1992 tak, že 68 kg predstavuje hmotnosť osoby a 7 kg hmotnosť batožiny), palivová nádrž je naplnená na 90 % a ostatné systémy obsahujúce kvapaliny (s výnimkou úžitkovej vody) na 100 % objemu uvedeného výrobcom.
      
         (7)  Nehodiace sa prečiarknite.
      
         (8)  Pokiaľ prostriedky označenia typu obsahujú znaky, ktoré nie sú dôležité pre opis typu vozidla, komponentu alebo samostatnej technickej jednotky, ktorých sa týka tento informačný dokument, také znaky sú v dokumentácii znázornené symbolom „?“ (napr. ABC??123??).
      
         (9)  Ako je definované v časti A prílohy II k smernici 2007/46/ES.
      
         Dodatok
         k osvedčeniu o typovom schválení ES č. …
         
                     1.
                  
                  
                     Doplňujúce informácie:
                     
                                 1.1.
                              
                              
                                 Stručný opis typu vozidla vzhľadom na jeho konštrukciu, rozmery, obloženie a materiály: …
                              
                           
                                 1.2.
                              
                              
                                 Opis zadnej tabuľky s evidenčným číslom: …
                              
                           
               
                     2.
                  
                  
                     Miesto na zadnú tabuľku s evidenčným číslom je vhodné na upevnenie tabuľky s evidenčným číslom s rozmermi maximálne (mm): 520 × 120/340 × 240 (1)
                     
                  
               
                     3.
                  
                  
                     Umiestnenie zadnej tabuľky s evidenčným číslom: naľavo od stredu/v strede (1)
                     
                  
               
                     4.
                  
                  
                     Zadná tabuľka s evidenčným číslom je zakrytá v prípade, že je namontované akékoľvek mechanické spojovacie zariadenie: áno/nie (1)
                     
                  
               
                     5.
                  
                  
                     Poznámky: …
                  
               
            (1)  Nehodiace sa prečiarknite.
      
   
   
      PRÍLOHA II
      
         Požiadavky na miesto na montáž a upevnenie zadnej tabuľky s evidenčným číslom
      
      1.   POŽIADAVKY
      1.1.   Tvar a rozmery miesta na montáž zadnej tabuľky s evidenčným číslom.
      
                  1.1.1.
               
               
                  Miesto na montáž musí byť tvorené plochým alebo prakticky plochým povrchom v tvare obdĺžnika s týmito minimálnymi rozmermi:
                  buď
                  
                              šírka
                           
                           
                              :
                           
                           
                              520 mm
                           
                        
                              výška
                           
                           
                              :
                           
                           
                              120 mm
                           
                        alebo
                  
                              šírka
                           
                           
                              :
                           
                           
                              340 mm
                           
                        
                              výška
                           
                           
                              :
                           
                           
                              240 mm
                           
                        
            
                  1.1.2.
               
               
                  Na povrchu, na ktorom má byť umiestnená tabuľka s evidenčným číslom, sa môžu nachádzať otvory alebo medzery.
                  
                              1.1.2.1.
                           
                           
                              V prípade vozidiel kategórie M1 nesmie šírka otvoru alebo medzery presiahnuť 40 mm, bez ohľadu na jej dĺžku.
                           
                        
            
                  1.1.3.
               
               
                  Na povrchu, na ktorom má byť umiestnená tabuľka s evidenčným číslom, môžu byť výčnelky za predpokladu, že nevyčnievajú viac ako 5 mm nad menovitý povrch. Podložky z veľmi jemných materiálov ako pena alebo plsť, použité s cieľom znížiť vibrácie pôsobiace na tabuľku s evidenčným číslom, sa neberú do úvahy.
               
            1.2.   Montáž a upevnenie zadnej tabuľky s evidenčným číslom.
      
                  1.2.1.
               
               
                  Miesto na montáž musí byť také, aby tabuľka s evidenčným číslom, po upevnení podľa pokynov výrobcu, spĺňala tieto charakteristiky:
                  
                              1.2.1.1.
                           
                           
                              Poloha tabuľky vzhľadom k pozdĺžnej stredovej rovine vozidla:
                              
                                          1.2.1.1.1.
                                       
                                       
                                          Stred tabuľky sa nesmie nachádzať vpravo od pozdĺžnej stredovej roviny vozidla.
                                       
                                    
                        
                              1.2.1.2.
                           
                           
                              Poloha tabuľky vzhľadom k vertikálnej pozdĺžnej rovine vozidla:
                              
                                          1.2.1.2.1.
                                       
                                       
                                          Tabuľka musí byť kolmá na pozdĺžnu rovinu vozidla.
                                       
                                    
                                          1.2.1.2.2.
                                       
                                       
                                          Ľavý okraj tabuľky sa nesmie nachádzať naľavo od vertikálnej roviny, ktorá je rovnobežná s pozdĺžnou strednou rovinou vozidla a dotýka sa vonkajšieho okraja vozidla.
                                       
                                    
                        
                              1.2.1.3.
                           
                           
                              Poloha tabuľky vzhľadom na vertikálnu priečnu rovinu:
                              
                                          1.2.1.3.1.
                                       
                                       
                                          Tabuľka môže byť naklonená k vertikále:
                                          
                                                      1.2.1.3.1.1.
                                                   
                                                   
                                                      minimálne – 5° a maximálne 30°, za predpokladu, že výška horného okraja tabuľky nie je nad povrchom vozovky viac ako 1,20 m;
                                                   
                                                
                                                      1.2.1.3.1.2.
                                                   
                                                   
                                                      minimálne – 15° a maximálne 5°, za predpokladu, že výška horného okraja tabuľky je nad povrchom vozovky viac ako 1,20 m
                                                   
                                                
                                    
                        
                              1.2.1.4.
                           
                           
                              Vzdialenosť tabuľky od povrchu vozovky:
                              
                                          1.2.1.4.1.
                                       
                                       
                                          Vzdialenosť dolného okraja tabuľky od povrchu vozovky nesmie byť menšia ako 0,3 m.
                                       
                                    
                                          1.2.1.4.2.
                                       
                                       
                                          Vzdialenosť horného okraja tabuľky od povrchu vozovky nesmie presiahnuť 1,20 m. Keď však túto podmienku vzhľadom na konštrukciu vozidla nie je možné dodržať, maximálna vzdialenosť môže presiahnuť 1,20 m za predpokladu, že je k tejto hodnote v rámci konštrukčných charakteristík čo najbližšie a v žiadnom prípade nesmie presiahnuť 2,00 m.
                                       
                                    
                        
                              1.2.1.5.
                           
                           
                              Geometrická viditeľnosť:
                              
                                          1.2.1.5.1.
                                       
                                       
                                          Ak sa horný okraj tabuľky nenachádza vyššie ako 1,20 m nad povrchom vozovky, tabuľka musí byť viditeľná v celom priestore ohraničenom týmito štyrmi rovinami:
                                          
                                                      —
                                                   
                                                   
                                                      dvomi zvislými rovinami dotýkajúcimi sa bočných okrajov tabuľky a zvierajúcimi s pozdĺžnou strednou rovinou vozidla uhol 30° meraných smerom von;
                                                   
                                                
                                                      —
                                                   
                                                   
                                                      rovinou dotýkajúcou sa horného okraja tabuľky a s horizontálou zvierajúcou uhol 15° meraných smerom nahor;
                                                   
                                                
                                                      —
                                                   
                                                   
                                                      horizontálnou rovinou prechádzajúcu dolným okrajom tabuľky.
                                                   
                                                
                                    
                                          1.2.1.5.2.
                                       
                                       
                                          Ak sa horný okraj tabuľky nachádza vyššie ako 1,20 m nad povrchom vozovky, tabuľka musí byť viditeľná v celom priestore ohraničenom týmito štyrmi rovinami:
                                          
                                                      —
                                                   
                                                   
                                                      dvomi zvislými rovinami dotýkajúcimi sa bočných okrajov tabuľky a zvierajúcimi s pozdĺžnou strednou rovinou vozidla uhol 30° meraných smerom von;
                                                   
                                                
                                                      —
                                                   
                                                   
                                                      rovinou dotýkajúcou sa horného okraja tabuľky a s horizontálou zvierajúcou uhol 15° meraných smerom nahor;
                                                   
                                                
                                                      —
                                                   
                                                   
                                                      rovinou dotýkajúcou sa dolného okraja tabuľky a s horizontálou zvierajúcou uhol 15° meraných smerom nadol.
                                                   
                                                
                                    
                        
                              1.2.1.6.
                           
                           
                              Vzdialenosť medzi okrajmi namontovanej a upevnenej tabuľky s evidenčným číslom a skutočným povrchom tabuľky s evidenčným číslom nesmie presiahnuť 5, 0 mm pozdĺž celého obrysu tabuľky s evidenčným číslom.
                              
                                          1.2.1.6.1.
                                       
                                       
                                          Predpísaná maximálna vzdialenosť môže byť miestami prekročená v prípade, že sa meria v otvore alebo medzere povrchu so sieťovou štruktúrou alebo medzi rovnobežnými tyčami povrchu s mriežkovou štruktúrou.
                                       
                                    
                        
            
                  1.2.2.
               
               
                  Skutočná poloha a tvar namontovanej a upevnenej tabuľky s evidenčným číslom, ako je vymedzené v bode 1.2, najmä jej výsledný polomer krivosti, musí byť v súlade s požiadavkami zariadení na osvetlenie zadnej tabuľky s evidenčným číslom.
               
            
                  1.2.3.
               
               
                  Ak je miesto na montáž zadnej tabuľky s evidenčným číslom zakryté vo vnútri rovín geometrickej viditeľnosti z dôvodu montáže akéhokoľvek mechanického spojovacieho zariadenia, musí byť táto skutočnosť zaznamenaná v skúšobnom protokole a uvedená v osvedčení o typovom schválení ES.
               
            2.   SKÚŠOBNÝ POSTUP
      2.1.   Vymedzenie vertikálneho sklonu a vzdialenosti tabuľky s evidenčným číslom od povrchu vozovky.
      
                  2.1.1.
               
               
                  Pred začiatkom meraní je vozidlo umiestnené na hladkom povrchu a jeho hmotnosť je upravená na hmotnosť v prevádzkovom stave v súlade s údajmi výrobcu, ale bez vodiča.
               
            
                  2.1.2.
               
               
                  Ak je vozidlo vybavené hydropneumatickým, hydraulickým alebo pneumatickým pružením alebo zariadením na automatickú reguláciu výšky podľa nákladu, musí sa skúšať s týmto pružením alebo zariadením v normálnom prevádzkovom stave špecifikovanom výrobcom.
               
            
                  2.1.3.
               
               
                  Ak je tabuľka s evidenčným číslom naklonená nadol, vyjadrí sa výsledok merania sklonu v záporných číslach.
               
            2.2.   Meranie výčnelkov sa vykonáva kolmo a priamo vzhľadom k menovitému povrchu, na ktorom má byť umiestnená tabuľka s evidenčným číslom.
      2.3.   Meranie vzdialenosti medzi okrajom namontovanej a pripevnenej tabuľky s evidenčným číslom a skutočným povrchom sa vykonáva kolmo a priamo vzhľadom ku skutočnému povrchu, na ktorom má byť umiestnená tabuľka s evidenčným číslom.
      2.4.   Tabuľka s evidenčným číslom použitá na meranie zhody musí mať jednu z veľkostí uvedených v bode 1.1.1.